ועדת העבודה והרווחה, כנסת 24, פרוטוקול מספר 161, 2022-09-07 10:00

אפרת רייטן: בוקר טוב לכולם, ישיבת ועדת העבודה והרווחה, דיון מיוחד בפגרת הבחירות.

אפרת רייטן: היום ה-7 בספטמבר 2022 – י"א באלול התשפ"ב, השעה 10:05 בבוקר, אנחנו דנים בהצעת תקנות הנכים (תגמולים ושיקום) (תוספת למימון צרכים מיוחדים) (תיקון מס' 2), התשפ"ב-2022, בתקנות הנכים (טיפול רפואי), בהצעת תקנות משפחות חיילים שנספו במערכה (תשלום למימון צרכים מיוחדים), בהצעת צו משפחות חיילים שנספו במערכה (תגמולים ושיקום) (העלאת שיעורי תגמולים), בהצעת תקנות משפחות חיילים שנספו במערכה (תגמולים ושיקום) (הקלות ליתומים להשתלמות במוסדות להשכלה על-תיכונית), בהצעת צו הנכים (תגמולים ושיקום) (העלאת שיעורי השכר הקובע והתגמול לנכה מחוסר פרנסה ונצרך), בהצעת תקנות הנכים (תגמולים ושיקום) (לימודים לרכישת מקצוע), בהצעת צו משפחות חיילים שנספו במערכה (תגמולים ושיקום) (מענק נישואין ליתום), ובהצעת תקנות משפחות חיילים שנספו במערכת (תגמולים ושיקום) (חינוך יתומים לשם רכישת מקצוע או השכלה כללית או מקצועית).

אפרת רייטן: טל פורר, היועץ המשפטי מהלשכה המשפטית במשרד הביטחון, תן לנו דברי הסבר.

טל פורר: סעיף 3 לחוק הנכים וסעיף 1ב לחוק משפחות חיילים שנספו במערכה מסמיכים את שר הביטחון בהתייעצות עם שר האוצר להעלות את שיעור התגמולים.

טל פורר: בהסדר היסטורי משנת 1986 עם הארגונים היציגים של נכי צה"ל ושל משפחות חיילים הוחלט על הצמדת התגמולים בהתאם לשינויים במדד השכר בסקטור ציבורי-קהילתי, כאשר עכשיו אנחנו עוד באיזה ספיח קטן שנשאר מתקופת הקורונה.

טל פורר: לאור התנודתיות החדה שלא שיקפה עלייה ריאלית במדד הזה, הגענו לאיזו שהיא הסכמה חריגה עם הארגונים היציגים שהתגמולים יהיו צמודים ויעודכנו בתקופה הזאת בשיעור של 2.45%.

אפרת רייטן: אתה אומר שלפי חוק השיקום הצווים האלה והתקנות טעונים חובת היוועצות.

טל פורר: נכון, עם שר האוצר.

אפרת רייטן: ואישור ועדת העבודה והרווחה.

אפרת רייטן: אנחנו מדברים על עדכון של התגמולים בשיעור של 2.45%.

אפרת רייטן: אמרת שזה לא מעודכן אוטומטית, שאנחנו נדרשים לעדכן מידי שנה.

טל פורר: נכון, פעמיים בשנה, באפריל ובאוקטובר.

טל פורר: עכשיו הגשנו תיקון 33 לחוק הנכים ותיקון עקיף לחוק משפחות כך שיהיה מנגנון של טייס אוטומטי.

אפרת רייטן: שזה יחסוך.

טל פורר: כן, זה יחסוך, כי גם עכשיו אנחנו מעדכנים את זה בתחולה רטרואקטיבית.

טל פורר: זה יאפשר את העדכון באופן מהיר ומיידי.

טל פורר: אנחנו מקווים שזה יקודם עכשיו לקריאה שנייה ושלישית.

נעה בן שבת: חל תיקון בתקנות הנכים (לימודים לרכישת מקצוע), לכן אני אקריא את הנוסח המעודכן.

נעה בן שבת: תקנות הנכים (תגמולים ושיקום) (לימודים לרכישת מקצוע) (תיקון מס' 2), התשפ"ב-2022 בתוקף סמכותי לפי סעיפים 45 ו-48 לחוק הנכים (תגמולים ושיקום), תשי"ט – 1959 (נוסח משולב), אני מתקין תקנות אלה: תיקון תקנה 17 1.

נעה בן שבת: בתקנות הנכים (תגמולים ושיקום) (לימודים לרכישת מקצוע), התשפ"ב-2022, בתקנה 17(א)(3) -

נעה בן שבת: במקום "147.7%" יבוא "151.3%" ובמקום "206.9%" יבוא "216%".

נעה בן שבת: בתקנת משנה (ב), במקום "70.9%" יבוא "72.6%" ובמקום "103.6%" יבוא "106.1%" תחילתן של התקנות האלו יחולו על ימי מחייה המשולמים בעד יום כ"ט באדר ב' התשפ"ב – 1 באפריל 2022 ואילך.

נעה בן שבת: אם נדרש מבחינת משרד המשפטים, מבחינת הבניית החקיקה לעשות את הדבר הזה בנוסח אחר בגלל שבאמצע הוחלפו התקנות, אני מניחה שזה עניין נוסחי, לא מהותי.

טל פורר: זה יחול כבר מאפריל.

אפרת רייטן: חבר הכנסת פינדרוס, בבקשה.

יצחק פינדרוס: פורסם ביום שישי לגבי הנושא של הלומי הקרב על כך שהגיעו להסכמה בחקיקה לקראת שנייה ושלישית.

אפרת רייטן: לא, אין שום הסכמה.

אפרת רייטן: כרגע ועדת ההסכמות לא נותנת אישור לדון בחוק הנכים.

יצחק פינדרוס: זה ברור לי.

אפרת רייטן: היו לנו הרבה מאוד שיחות במהלך השבועיים האחרונים עם חבר הכנסת אופיר סופר ועם טראומטיים שאני בקשר איתם, שבהן אמרתי: "חברים, אנחנו לא יכולים לדון בכלל בבקשות שלכם כי אין בכלל אישור לעשות פה את הדיונים".

יצחק פינדרוס: אם תהיה הסכמה שהלומי קרב נכנסים פנימה, אני מאמין שנוכל לדון בזה.

אפרת רייטן: היו כבר כל מיני דיונים.

אפרת רייטן: יש פה יועצות משפטיות שכל השבועיים האחרונים עובדות מול משרד הביטחון כדי להגיע לכל מיני הסכמות, רק שאין הסכמה לדון במקום הזה.

יצחק פינדרוס: אם תהיה הסכמה, גם תהיה הסכמה בין האופוזיציה לקואליציה.

אפרת רייטן: זה נושא שהוא לא רק מורכב, הוא גם רגיש, כי בסוף אלה נכים ואלה נכים.

אפרת רייטן: כרגע החוק הזה לא מגיע לכאן לדיונים.

אפרת רייטן: גם נכי צה"ל, שכבר היה מגיע להם לקבל על הדיור, לא מקבלים.

אפרת רייטן: אף אחד לא הולך לקבל כרגע, בגלל שהחוק הזה כרגע תקוע בוועדת ההסכמות ואין לנו אישור.

יצחק פינדרוס: מכיוון שגם אני צד בוועדת ההסכמות, אני יכול להגיד שעד שלא יהיה הסדר - -

אפרת רייטן: הם לא נותנים לנו להגיע להסדר.

יצחק פינדרוס: יכול להיות שהקואליציה לא מוכנה להגיע להסדר.

אפרת רייטן: זה לא נכון.

יצחק פינדרוס: יש פה שני צדדים.

אפרת רייטן: זו לא הקואליציה.

יצחק פינדרוס: אז מי?

אפרת רייטן: יש ועדות בשביל לשבת, לשמוע את הצדדים, להגיע לפתרונות.

אפרת רייטן: הזמנתי את כולם לדיונים כדי להביע את הבעיות שיש, אני לא צריכה לנחש אותן.

אפרת רייטן: חלק מהדברים אנחנו יודעים, חלק מהדברים אנחנו לא יודעים, לכן יש דיון ציבורי.

אפרת רייטן: אתה רוצה שזה יהיה הרחק מעיני הציבור?

אפרת רייטן: אני רוצה שכל הציבור ידע.

יצחק פינדרוס: קחו גם נציגי ציבור.

אפרת רייטן: אין, ועדת ההסכמות לא נותנת.

אפרת רייטן: כבר רצינו לשריין דיונים, אבל אין.

אפרת רייטן: להיפך - פניתי ואמרתי להם: "חברים, בואו תשמיעו את הטענות שלכם כאן", כדי שזה לא יהיה בחדרי חדרים אלא בחוץ, כדי שכל הציבור ישמע.

יצחק פינדרוס: כשמשרד הביטחון מגיע מראש עם עמדה מסוימת, בשביל לשנות את העמדה בוועדה, וייאמר לזכותך שזה קרה, זה לא קל.

יצחק פינדרוס: אם אפשר להגיע לפני כן לאיזו שהיא הסכמה, לוועדת ההסכמות יהיה יותר קל לאשר דיון.

אפרת רייטן: יש דברים שכבר חלו בהם שינויים.

אפרת רייטן: אני רוצה להודות לצוות ועדת העבודה והרווחה, באמת מדובר בחוק מורכב של 60 עמודים.

אפרת רייטן: בזכות הדיונים שיש לנו כאן אנחנו שומעים את כל הצדדים.

אפרת רייטן: אני חושבת שזאת טעות לא לקיים דיונים בחוק הזה.

יצחק פינדרוס: אם משרד הביטחון מגיע מראש בגישה שהלומי הקרב מחוץ - -

אפרת רייטן: אנחנו צריכים לשמוע אותם.

יצחק פינדרוס: זה בעייתי אם הם מגיעים מראש עם זה.

אפרת רייטן: אני לא חושבת שזה המצב.

אפרת רייטן: להיפך - אני חושבת שיש שם פתיחות.

ערן יוסף: הצעת החוק שהונחה על שולחן הכנסת היא הצעה שהוסכמה על ארגון נכי צה"ל, לכן אין פה איזה שהן הפתעות.

ערן יוסף: זה לא שהשארנו מישהו בצד.

ערן יוסף: ההצעה מתייחסת לכל האוכלוסיות.

ערן יוסף: יש כרגע דרישות חדשות שרוצים להכניס ברגע האחרון ונמצאות כרגע בדיונים.

ערן יוסף: להגיד שלא יהיה דיון בכנסת עד שלא נגמור - -

אפרת רייטן: זו כניעה לטרור.

אפרת רייטן: חבל לשים את האולטימטום.

אפרת רייטן: בשביל זה יש לנו דיונים בכנסת, בדיוק בשביל זה צריך לעשות פה דיונים.

יצחק פינדרוס: אם מרגישים הלומי הקרב שארגון נכי צה"ל לא מייצג אותם והחוק - -

אפרת רייטן: זה ארגון בדין, ארגון יציג.

אפרת רייטן: זה כמו הרופאים שהר"י - -

יצחק פינדרוס: הבעיה היא ההכרה בהם כנכים.

ערן יוסף: אז עכשיו נפצל את ארגון הנכים?

יצחק פינדרוס: לא אמרתי.

יצחק פינדרוס: אמרתי שיש פה קבוצה שמרגישה - -

אפרת רייטן: שיבואו.

ערן יוסף: נעצור את החוק שדואג לכל הנכים כדי לפצל את הארגונים?

יצחק פינדרוס: אמר את זה השר, אמר את זה יושב ראש ועדת חוץ וביטחון.

יצחק פינדרוס: היה על זה דיון במליאה לקריאה ראשונה, זה לא שנזכרתי עכשיו.

אפרת רייטן: אני זוכרת שעלית ודיברת על זה, לכן אני דווקא פונה אליך.

יצחק פינדרוס: אמרתי לך שתיקחי כפרויקט להביא את זה לוועדה בהסכמות.

אפרת רייטן: אין לנו.

אפרת רייטן: אנחנו עושים את הצעדים קדימה.

אפרת רייטן: אני חושבת שההתעקשות לא לעשות דיון ציבורי על זה זאת טעות ממדרגה ראשונה שבסוף פוגעת בכל הציבור של נכי צה"ל.

אפרת רייטן: זה ממש עצוב לי ששם אנחנו נמצאים.

יאיר גולן: כמו שערן יוסף אמר, מונח תזכיר חוק שמוסכם על ארגון נכי צה"ל ועל משרד הביטחון בנושא דיור ורכב.

יאיר גולן: עלו נושאים חדשים בתחום הדיור שנבחנים.

יאיר גולן: כשנגיע להבנות ייתכן שזה ייכנס לתזכיר הזה או ייכנס לתזכיר הבא.

אפרת רייטן: זה מאוד-מאוד מורכב.

יצחק פינדרוס: אם יגיע ארגון נכי צה"ל יחד איתך לאיזו שהיא הבנה, יהיה יותר קל גם לנו.

יאיר גולן: זה בתהליך, זה בבחינה כרגע מול משרד הביטחון.

אפרת רייטן: נכון, זה באמת בעבודה.

אפרת רייטן: אנחנו לא עושים פה אפליה בין נכים.

אפרת רייטן: אני עומדת מאחורי הפעילות של הצוות המקצועי והמצוין שיש לנו כאן בכנסת.

יצחק פינדרוס: כולנו איתך בעניין הזה, את יודעת את זה.

אפרת רייטן: בדיוק, ולכן אני פונה אליך כי אני חושבת שאתה יכול לסייע במקום הזה.

יצחק פינדרוס: אני חושב שהם אמרו נכון שאם הם יגיעו לאיזו שהיא הבנה - -

ערן יוסף: זה ממש לא מה שאמרתי.

ערן יוסף: מה שאמרתי זה שזה שהדברים לא מובאים כרגע לוועדה תוקע את החוק שמטפל בכל הנושא.

יצחק פינדרוס: זה נכון.

יצחק פינדרוס: אם ימצאו איזה שהוא פתרון או נוסחה, יהיה יותר קל.

אפרת רייטן: אנחנו שם.

יצחק פינדרוס: לא לשכוח שאנחנו בתקופת בחירות.

יצחק פינדרוס: בתקופת בחירות לכופף משרד ממשלתי בוועדה זה יותר מורכב, תסכים איתי.

יצחק פינדרוס: אם מגיעים להסכמה לפני כן, זה - -

יאיר גולן: כרגע יש תזכיר מוכן.

אפרת רייטן: זה תזכיר מצומצם.

אפרת רייטן: חבר הכנסת פינדרוס, שנינו יודעים שאם לא היה את ועדת ההסכמות הייתי מקיימת פה כבר שלושה, ארבעה דיונים, היינו מקדמים את הדברים, היינו מציפים את הבעיות, היינו מחפשים פתרונות.

אפרת רייטן: כרגע זה תקוע ואני ממש מצרה על זה מעומק ליבי ומקווה שזה ייפתר.

אפרת רייטן: חברת הכנסת שירלי פינטו, בבקשה.

שירלי פינטו קדוש: אני מברכת על תקנות ההצמדה למדד של התגמולים של נכי צה"ל, אני חושבת שזה צעד ראוי, חשוב ונדרש לכל האוכלוסיות.

שירלי פינטו קדוש: אני מקווה שבכנסת הבאה נוכל להרחיב את זה גם לנכים כלליים שהם לא נכי צה"ל, שגם להם נצמיד את הקצבאות לשכר במשק.

שירלי פינטו קדוש: אני מודה לצוות הנפלא, לוועדה, ליושבת ראש הוועדה, למשרד הביטחון ולשר הביטחון על שיתוף הפעולה בנושא.

נעה בן שבת: בתקנות משפחות חיילים שנספו במערכה (תגמולים ושיקום) (חינוך יתומים לשם רכישת מקצוע או השכלה כללית או מקצועית, בסעיף 11(א)(4), שזה תשלום מחיית יתום שגילו עולה על 21, העדכון הוא מ-71.27% ל-73.02%.

נעה בן שבת: בתקנות משפחות חיילים שנספו במערכה (תגמולים ושיקום) (הקלות ליתומים להשתלמות במוסדות להשכלה על-תיכונית), בסעיף 10(א)(3), שזה תשלום למחיית יתום שגילו עולה על 21, במקום 71.27% יבוא 73.02%.

נעה בן שבת: התיקון השלישי הוא בצו משפחות חיילים שנספו במערכה (תגמולים ושיקום).

נעה בן שבת: בסעיף 8(ב), תגמולים לאלמנה ליתומים, במקום 306.

נעה בן שבת: 67% יהיה 314.18%.

נעה בן שבת: בסעיף 10(א) בחוק, תגמולים לשכולים, במקום 122.83% יהיה 125.84%, ובסעיף 13(ב)(1) שבחוק לעניין גרושה שיש איתה יתומים של הנספה, במקום 160.

נעה בן שבת: 93% יהיה 164.87%.

נעה בן שבת: בתקנות משפחות חיילים שנספו במערכה (תגמולים ושיקום) (תשלום למימון צרכים מיוחדים), בתוספת בשקלים בנוסף לתגמול לפי סעיף 7 לחוק, במקום 414 שקלים יהיה 424.14, ובתוספת לפי סעיף 8(ב) לחוק, במקום 794.2 שקלים זה יהיה 813.66 שקלים.

נעה בן שבת: התוספת בשקלים בנוסף לתגמול לפי סעיף 8(ג) לחוק תהיה 813.

נעה בן שבת: 66 במקום 794.2, והתוספת בעד כל יתום שלאחר הראשון תעלה מ-508.59 שקלים ל-521.05 שקלים.

נעה בן שבת: התוספת בשקלים בנוסף לתגמול לפי סעיף 8(ד) לחוק עולה מ-414 שקלים ל-424.14 שקלים.

נעה בן שבת: התוספת בשקלים לפי סעיף 9(א) לחוק עולה מ-508.59 שקלים ל-521.05 שקלים.

נעה בן שבת: אותו שינוי חל גם לגבי התוספת לפי סעיף 13(ב)(1) לחוק וסעיף 13(ב)(2) לחוק, כאשר שם התוספת בעד כל יתום עולה באותו סכום.

נעה בן שבת: התוספת בשקלים לאלמנה פלוס יתום בגילאים 18 עד 21 עולה מ-508.59 שקלים ל-521.05 שקלים.

נעה בן שבת: התוספת בשקלים לאלמנה עם יתום מגיל 21 עד גיל 24 עולה מ-1,257.81 ל-1,288.63, והתוספת בעד כל יתום שלאחר הראשון – מ-842.65 ל-863.29.

נעה בן שבת: התוספת בשקלים לאלמנה לפני גיל 60 עם יתום מעל גיל 24 עולה מ-1,326.39 ל-1,358.89.

נעה בן שבת: תוספת תגמול לשכול מחוסר הכנסה עולה מ-772.25 ל-791.17.

נעה בן שבת: הדיסריגרד לעניין שכול ובן זוג עולה מ-749.57 ל-767.93, ולבודד – מ-599.

נעה בן שבת: 66 ל-614.35.

נעה בן שבת: מענק לילד של שכול לאחר הפטירה עולה מ-22,035 שקלים ל-23,035 שקלים, ולשכול שהתאלמן ואין לו בן זוג שהגיע לגיל פרישה - מ-1,561 ל-1,599.

נעה בן שבת: בצו משפחות חיילים שנספו במערכה (תגמולים ושיקום) (מענק נישואין ליתום), מענק הנישואין עולה מ-151,666 ל-159,189.

נעה בן שבת: בתקנות הנכים (תגמול טיפול רפואי) מתקנים בתקנה 14א(א)(1) כך שהתגמול החודשי בעד טיפול רפואי עולה מ-47.7% ל-151.30%, ואם הוא אב לילד – מ-191.5% ל-196.20%.

נעה בן שבת: בתקנות הנכים (תוספת למימון צרכים מיוחדים) המשקולת עולה מ-94.

נעה בן שבת: 97 ל-97.30.

נעה בן שבת: בצו הנכים (תגמולים ושיקום) (העלאת שיעורי השכר הקובע והתגמול לנכה מחוסר פרנסה ונצרך), השכר הקובע עולה מ-179.3% ל-183.70% והתגמול למחוסר פרנסה בדרגות נכות 10 עד 18 – מ-70.9% ל-72.6%.

נעה בן שבת: אם יש אימא או ילד – מ-103.6% ל-106.10%.

נעה בן שבת: תגמול למחוסר פרנסה לדרגת נכות מ-19 עד 39 אחוזים עולה מ-103.6% ל-106.10% ואם יש אימא או ילד – מ-147.7% ל-151.3%.

נעה בן שבת: תגמול למחוסר פרנסה לדרגת נכות 40 עד 100 אחוזים עולה מ-147.7% ל-151.30% ואם יש אימא או ילד – מ-191.5% ל-196.20%.

נעה בן שבת: התגמול לנכה נצרך עולה מ-118.

נעה בן שבת: 6% ל-224% ואם יש אימא או ילד – מ-242.7% ל-248.6%.

נעה בן שבת: התוספת המיוחדת עקב פרישה מוקדמת עולה מ-135.3% ל-138.6%.

אפרת רייטן: מי בעד התקנות, ירים את ידו?

אפרת רייטן: התקנות אושרו.

אפרת רייטן: אין נמנעים ואין מתנגדים, ועדת העבודה והרווחה מאשרת את התקנות.

אפרת רייטן: תודה רבה לכל המשתתפים.